Batalla naval de La Rochelle (1372)
La batalla naval de La Rochelle va tenir lloc el 22 de juny de 1372 entre una esquadra anglesa i una altra castellana, amb victòria de la segona, davant les costes de la ciutat de La Rochelle. Va ser la primera fase del Setge de La Rochelle, conclòs el 23 d'agost del mateix any, en què forces terrestres i navals franco-castellanes van prendre la ciutat, fins aleshores en poder d'Anglaterra, en el context de la Guerra dels Cent Anys.